**დანართი №2**

**ქალაქ ქუთაისის მუნიციპალიტეტის მერიის მიერ ,,საქართველოს საპილოტე რეგიონების განვითარების მიზნით განსახორციელებელი ღონისძიებების შესახებ“ საქართველოს მთავრობის 2019 წლის 20 დეკემბრის N628 დადგენილებით გათვალისწინებული ვალდებულებების შესრულების მიზნით სრიგპ-ისფარგლებში ქალაქ ქუთაისის შემოსასვლელებზე (4 ლოკაცია) თემატური ინსტალაციების განთავსების კონცეფციის**

**„კონკურსის პროგრამა და პირობები“**

**მუხლი 1. ზოგადი დებულებანი**

* 1. ქალაქ ქუთაისის მუნიციპალიტეტის მერიის მიერ ,,საქართველოს საპილოტე რეგიონების ინტეგრირებული განვითარების მიზნით განსახორციელებელი ღონისძიებების შესახებ“ საქართველოს მთავრობის 2019 წლის 20 დეკემბრის N628 დადგენილებით გათვალისწინებული ვალდებულებების შესრულების მიზნით სრიგპ-ის ფარგლებში ქალაქ ქუთაისის შემოსასვლელებთან **(1.ქალაქის მთავარი შემოსასვლელი ნიკეას ქუჩიდან, 2.ყოფილი მთავარი შემოსასვლელი ე.წ. სატრაქტორო ქარხნის ტერიტორიის მიმდებარედ, 3.შემოსასვლელი საფიჩხიის მუნიციპალიტეტიდან - მდინარე წყალწითელას მიმდებარედ, 4.ოკრიბას მხრიდან შემოსასვლელი)** თემატური ინსტალაციების განთავსების საუკეთესო იდეების შერჩევის კონცეფციაზე ცხადდება ღია შემოქმედებითი კონკურსი.
	2. საუკეთესო საპროექტო იდეა შეირჩევა კონკურსის საფუძველზე***.***
	3. კონკურსის ჩატარებას უზრუნველყოფს ქალაქ ქუთაისის მუნიციპალიტეტის მერის ბრძანებით შექმნილი კომისია, რომლის წევრთა რაოდენობასა და შემადგენლობას განსაზღვრავს ქალაქ ქუთაისის მუნიციპალიტეტის მერი.
	4. კონკურსის წესით გამარჯვებულ იდეაზე პროექტის განხორციელება უნდა დასრულდეს არა უგვიანეს 2022 წლის დეკემბრისა.
	5. კონკურსი ცხადდება ღია წესით.
	6. საკონკურსო მასალის წარდგენა და კონკურსის საქმიანობა იწარმოებს ქართულ ენაზე.
	7. კონკურსის ორგანიზატორის წარმომადგენლებს ეკრძალებათ საკონკურსო კონცეფციის შემუშავებაში პირდაპირი ან/და ირიბი მონაწილეობა.
	8. „საკონკურსო პროგრამა და პირობების“ დარღვევით წარდგენილი საკონკურსო მასალები (ტექსტური და საპრეზენტაციო მასალები, საკონკურსო მასალის ჩაბარების ვადა და ა.შ.) კონკურსზე არ დაიშვება და შესაბამისად მოხდება მისი დისკვალიფიკაცია.
	9. საკონკურსო კომისიის მიერ კონკურსი შემდგარად ჩაითვლება იმ შემთხვევაში, თუ კონკურსში წარმოდგენილი იქნება ორი ან მეტი საკონკურსო კონცეფცია.
	10. კონკურსის ჩატარების პროცედურები და მასთან დაკავშირებული საკითხების განხილვა, მათ შორის შესაძლო პრეტენზიები, რეგულირდება წინამდებარე საკონკურსო პირობებით.

**მუხლი 2. კონკურსის მიზანი და ამოცანა**

2.1 კონკურსის მიზანია: ქალაქ ქუთაისის, როგორც რეგიონული ცენტრის როლის განვითარების ხელშეწყობისათვის, ქალაქის ისტორიულ-კულტურული, ტურისტული ცნობადობის გაზრდა, ქალაქის ვიზიტორებისათვის ახალი მიზიდულობის არეალის გაჩენა, მისი განვითარების ხელის შეწყობა და პოპულარიზაცია.

2.2 კონკურსის ამოცანაა: ქალაქ ქუთაისის შემოსასვლელებთან (1. ქალაქის მთავარი შემოსასვლელი ნიკეას ქუჩიდან, 2. ყოფილი მთავარი შემოსასვლელი ე.წ. სატრაქტორო ქარხნის ტერიტორიის მიმდებარედ, 3. შემოსასვლელი საფიჩხიის მუნიციპალიტეტიდან -მდინარე წყალწითელას მიმდებარედ, 4.ოკრიბას მხრიდან შემოსასვლელი) თემატური ინსტალაციების განთავსების მიზნით არქიტექტურული კონკურსის საშუალებით, საუკეთესო არქიტექტურულ-გეგმარებითი კონცეფციის შერჩევა.

(შენიშვნა) არქიტექტურული კონკურსის შედეგებზე დაყრდნობით დამკვეთი მოახდენს არქიტექტურულ-სამშენელო პროექტის შემუშავების უზრუნველყოფას.

**მუხლი 3 კონკურსში მონაწილეობის წინაპირობა**

3.1კონკურსში მონაწილეობის მიღება შეეძლებათ დიპლომირებულ არქიტექტორებს ან არქიტექტორის ხელმძღვანელობით შექმნილ საავტორო ჯგუფს, როგორც ფიზიკური ან იურიდიული პირის სტატუსით.

**მუხლი 4. კონკურსში მონაწილეობის მისაღებად წარსადგენი დოკუმენტების ნუსხა**

* 1. კონკურსში მონაწილეობის მისაღებად ქალაქ ქუთაისის მუნიციპალიტეტის მერიაში წარმოდგენილი უნდა იქნეს შემდეგი დოკუმენტაცია:

**ა)** შევსებული განაცხადი (იხ. დანართი N3) და სააპლიკაციო ფორმა (იხ. დანართი N4), შესაბამის დანართებთან ერთად;

**ბ)** პირადობის დამადასტურებელი დოკუმენტის ასლი (ფიზიკური პირის შემთხვევაში), ხოლო იურიდიული პირის შემთხვევაში მაიდენტიფიცირებელი დოკუმენტაცია;

4.2.საკონკურსო წინდადება-კონცეფცია წარმოდგენილი უნდა იქნეს როგორც ნაბეჭდი ფორმით-პლანშეტების სახით, ასევე მისი CD/DVD დისკზე -ელექტრონული ვერსიის სახით, ამავე საკონკურსო მოთხოვნებით გასაზღვრული პარამეტრების შესაბამისად.

4.3. განმარტებითი ბარათი უნდა მომზადდეს, არა უმეტეს ოთხი გვერდის, A-4 ზომის ფორმატის თაბახზე, №12 შრიფტით.

 4.4 სადემონსტრაციო მასალები განთავსებული უნდა იყოს, არაუმეტეს ოთხი, A-1 ზომის პლანშეტზე ჰორიზონტალურად, ხოლო ელექტრონული ვერსია PDF ფორმატში (დაარქივებული ფაილით არაუმეტეს 25 მგბ), აგრეთვე დამატებით ცალკეული გამოსახულებებით JPG ფორმატში (200 dpi).

4.5 სადემონსტრაციო მასალა- პლანშეტებზე წარმოდგენილი უნდა იყოს:

ა) სიტუაციური გეგმა მ. 1:2000.

ბ) გენერალური გეგმა ტერიტორიის კეთილმოწყობის ჩვენებით და სატრანსპორტო მოძრაობის ორგანიზაციის სქემით (ს.მ.ო.ს. საჭიროების შეთხვევაში) მ. 1:500.

გ) ყველა განსხვავებული სართულის გეგმები მ. 1:200.

დ) განივი და გრძივი ჭრილები (მინიმუმ 2) მ. 1:200.

ე) ფასადები მ. 1:200.

 ვ) განშლა ქუჩიდან მ. 1:200.

ზ) რენდერები (ვიზუალიზაცია) მინიმუმ 3 ხედი.

თ) ფოტომონტაჟი (მინიმუმ 3 ხედი).

დამატებითი მასალა შესაძლებელია წარმოდგენილ იქნას ავტორების შეხედულებისამებრ.

* 1. ერთ კონკურსანტს შეუძლია წარმოადგინოს რამდენიმე საპროექტო იდეა.
	2. კონკურსში მონაწილეობის მსურველ(ებ)ს დამატებითი ინფორმაციის მიღება შეუძლიათ: ა(ა)იპ „ქუთაისის არქიტექტურის, ურბანული დაგეგმარებისა და ძეგლთა დაცვის სააგენტოს“ ცხელ ხაზზე: 599976277. **(შენიშვნა:** **საკონკურსო ტერიტორიის და მიმდებარე არეალის ორთოფოტო. მ. 1:500, ტერიტორიის მნიშვნელოვანი ხედები მონტაჟისათვის (სამი ხედის ციფრული ვერსია) დამატებით გადაეცემათ მონაწილეებს კონკურსის ოფიციალურად გამოცხადების დღიდან 5 სამუშაო დღეში.**

**მუხლი 5. კონკურსის ეტაპები**

5.1 კონკურსი მოიცავს სამ ეტაპს:

**I ეტაპი -** განაცხადების მიღება;

**II ეტაპი -** განაცხადების განხილვა და გადარჩევა;

**III ეტაპი -** შერჩეული პროექტების პრეზენტაცია.

5.2. განაცხადის წარდგენა ხდება ქალაქ ქუთაისის მუნიციპალიტეტის მერიაში, რომელიც შემოსულ მასალებს გადასცემს ა(ა)იპ „ქუთაისის არქიტექტურის, ურბანული დაგეგმარებისა და ძეგლთა დაცვის სააგენტოს“.

5.3. დოკუმენტების არასრულად წარმოდგენის შემთხვევაში კომისია უფლებამოსილია კონკურსანტს მისცეს არაუგვიანეს 3 (კალენდარული) დღის ვადა ხარვეზის აღმოსაფხვრელად, ხოლო ვადის გასვლის შემდეგ შენიშვნის გაუთვალისწინებლობის შემთხვევაში კომისია არ განიხილავს განაცხადს.

5.4. კონკურსის მეორე ეტაპზე ხორციელდება განაცხადების დეტალური განხილვა და გადარჩევა.

5.5. კონკურსის მესამე ეტაპზე განხორციელდება მეორე ეტაპზე შერჩეული საპროექტო იდეებისპრეზენტაცია კონკურსანტებისმიერ, რომლის შემდეგ კომისია წინასწარ გაწერილი წესით გამოავლენს გამარჯვებულ იდეას.

5.6. კონკურსანტების მიერ წარმოდგენილი საპროექტო იდეები შეფასდება შემდეგი კრიტერიუმებით:

**ა) იდეის აქტუალობა**-მაქსიმალური შეფასება 10 ქულა, მინიმალური შეფასება 0 ქულა;

**ბ) კრეატიულობა** - მაქსიმალური შეფასება 10 ქულა, მინიმალური შეფასება 0 ქულა;

**გ)მდგრადობა პროექტის დასრულების შემდეგ** - მაქსიმალური შეფასება 10 ქულა, მინიმალური შეფასება 0 ქულა;

**დ) იდეის/პროექტის პრეზენტაცია -** მაქსიმალური შეფასება 10 ქულა, მინიმალური შეფასება 0 ქულა.

5.7. შეფასების საბოლოო შედეგი განისაზღვრება ქულათა საერთო ჯამის შესაბამისად.

**მუხლი 6. კონკურსის ჩატარებისა და კომისიის მიერ გადაწყვეტილების მიღების ვადები**

6.1. განაცხადების მიღება დაიწყება ქალაქ ქუთაისის მუნიციპალიტეტის მერიის ოფიციალურ ვებ-გვერდსა Kutaisi.gov.ge და Facebook გვერდზე კონკურსის შესახებ ინფორმაციის განთავსების დღიდან და დასრულდება **2022** წლის **17 იანვრის 15:00 საათზე.**

6.2. კომისია საბოლოო გადაწყვეტილებას მიიღებს კონკურსის III ეტაპის დასრულებიდან 3 (სამი) კალენდარული დღის ვადაში.

6.3.გამარჯვებულ კონკურსანტებს მიღებული გადაწყვეტილების შესახებ ეცნობებათ ელექტრონული ფოსტის მეშვეობით, გადაწყვეტილების მიღებიდან 5 სამუშაო დღის ვადაში.

6.4 კონკურსანტები, რომლებიც ვერ გადალახავენ კონკურსის პირველ, მეორე და მესამე ეტაპებს, მიიღებენ შეტყობინებას ელექტრონული ფოსტის მეშვეობით.

**მუხლი 7. საკონკურსო კომისია. კომისიის მიერ გადაწყვეტილების მიღების წესი**

7.1. კომისიის მუშაობას ხელმძღვანელობს კომისიის თავმჯდომარე, ხოლო მისი არყოფნისას - კომისიის თავმჯდომარის მოადგილე.

7.2. **კომისია:**

ა) ამოწმებს წარმოდგენილი განაცხადების წინამდებარე წესით დადგენილ მოთხოვნებთან შესაბამისობას, განსაზღვრავს იმ კონკურსანტთა სიას, რომელთა მიერ წარმოდგენილი საპროექტო იდეები არ შეესაბამება დადგენილ მოთხოვნებს და იღებს გადაწყვეტილებას მათი კონკურსიდან მოხსნის თაობაზე;

ბ) განიხილავს კონკურსანტების განაცხადებს (საკონკურსო დოკუმენტაციას) და ახდენს მათ შეფასებას;

გ) წარუდგენს მერს წერილობით ინფორმაციას კონკურსის შედეგების შესახებ.

7.3. კომისია უფლებამოსილია, თუკი სხდომას ესწრება წევრთა სრული შემადგენლობის ნახევარზე მეტი;

7.4. კომისია გამოავლენს 4 (ოთხი**)** გამარჯვებულ საპროექტო იდეას, რომელიც მიიღებს ქულათა მაქსიმალურ რაოდენობას;

7.5. კომისიის გადაწყვეტილება ფორმდება ოქმის სახით კომისიის მდივნის მიერ, რომელსაც ხელს აწერს კომისიის სხდომაზე დამსწრე ყველა წევრი;

7.6 საკონკურსო კომისია გამარჯვებულის გამოსავლენად ხელმძღვანელობს, შემდეგი კრიტერიუმებით:

ა) საკონკურსო მასალების საკონკურსო პირობებთან შესაბამისობა და საკონკურსო მოთხოვნების სრულყოფილად შესრულება;

ბ) ქალაქის არეალის გეგმარებით კონტექსტში, კონცეფციის ქალაქთმშენებლობითი გადაწყვეტის მართლზომიერება და მისი განხორციელების რეალურობა;

გ) საპროექტო ტერიტორიის არქიტექტურულ-გეგმარებითი გადაწყვეტა, არსებულ გარემოსთან ორგანული თავსებადობა-მიზანშეწონილობა, მოცულობითი და მხატვრული თანაზომადობა.

**დ)** ინფრასტრუქტურული ნოვატორობა, რომელიც უკეთ წარმოაჩენს საკონკურსო ობიექტისა და ტერიტორიის განვითარებას; ქალაქ ქუთაისის ისტორიულ-კულტურულ და ატრაქციის შესაძლებლობებს.

**მუხლი 8. კონკურსის ორგანიზატორის, საკონკურსო კომისიის წევრებისა და კონკურსში მონაწილის ვალდებულებები**

 8.1„კონკურსის პროგრამა და პირობებს“ **კონკურსის ორგანიზატორის, საკონკურსო კომისიის წევრებისა და კონკურსში მონაწილეს** შორის აქვს ხელშეკრულების ძალა და შესაბამისად მათ შორის შესაძლო დავების წარმოშობა, მათი კომპენტენციის ფარგლებში, იხილება და წყდება წინამდებარე პირობების და საქართველოს კანონმდებლობის შესაბამისად, რის გამოც თითეული მხარე ვალდებულია, კონკურსის მიმდინარეობისას ხელი შეუწყონ პროცესების მართლზომიერ წარმართვასა და კონკურსის დამთავრებამდე უზრუნველყონ საკითხთა კონფიდენციალურობა.

 8.2 კონკურსის ორგანიზატორი ვალდებულია:

**ა)** მოახდინოს არქიტექტურული კონკურსის ფინანსური მხარდაჭერა (საკონკურსო ჰონორარი, ტექნიკური ხარჯები).

**ბ)** უზრუნველყოს კონკურსის ჩატარების ტექნიკური გამართულობა.

**გ)** შექმნას ყველა წინაპირობა, რათა წინამდებარე არქიტექტურული კონკურსი წარმართოს გამჭვირვალედ და არადისკრიმინაციულად.

**დ)** შექმნას კონკურსის წარმართვისათვის ყველა სამართლებრივი წინაპირობა.

**ე)** უზრუნველყოს „საკონკურსო პირობებისა და წესების“ დაცვა.

8.3 კონკურსის მონაწილის ვალდებულება:

კონკურსში პრემირებული არქიტექტურული კონცეფციის ავტორები ვალდებულნი არიან **კონკურსის ორგანიზატორს** გადასცენ კონცეფციაზე ქონებრივი უფლებები, ხოლო მათი საავტორო უფლებები დაცული იქნება „საავტორო და მომიჯნავე უფლებების შესახებ” საქართველოს კანონის შესაბამისად.

**მუხლი 9. ჯილდო კონკურსში გამარჯვებულისთვის**

9.1. საკონკურსო კომისიის მიერ გამოვლინდება 4 (ოთხი) საუკეთესო კონცეფცია, რომლებსაც მიენიჭება გამარჯვებულთათვის დაწესებული პრემია თითოეულისათვის 4000 (ოთხი ათასი) ლარის ოდენობით.

9.2 კონკურსის მსვლელობისას პრემიის სხვაგვარად გადანაწილება დაუშვებელია.

**მუხლი 10. კონკურსში გამარჯვებული საპროექტო იდეის განხორციელება**

კონკურსში გამარჯვებული საპროექტო იდეა გადადის ქალაქ ქუთაისის მუნიციპალიტეტის საკუთრებაში და მასზე ეტაპობრივად განხორციელდება კანონმდებლობით გათვალისწინებული შესაბამისი ღონისძიებები.

**მუხლი 11. კომისიის გადაწყვეტილების გასაჩივრების წესი**

კომისიის გადაწყვეტილება საჩივრდება ქალაქ ქუთაისის საქალაქო სასამართლოში (ვ.კუპრაძის ქ.№11 ) კანონმდებლობით დადგენილი წესის შესაბამისად.